b'\n_START_ARTICLE_\nEuropolas\n_START_SECTION_\nIstorija\n_START_PARAGRAPH_\nEuropolo \xc4\xafsteigimui pritarta 1992 m. ES valstyb\xc4\x97ms pasira\xc5\xa1ius Mastrichto sutart\xc4\xaf. 1995\xc2\xa0m. liepos 26 d. valstyb\xc4\x97s nar\xc4\x97s pasira\xc5\xa1\xc4\x97 Europolo konvencij\xc4\x85._NEWLINE_2010 m. Europolas buvo performuotas suteikiant jam pilnas ES agent\xc5\xabros teises. Tai Europolui suteik\xc4\x97 daugiau \xc4\xafgaliojim\xc5\xb3 informacijos apie nusikaltimus kaupime. Taip pat nuo \xc5\xa1iol Europos Parlamentas gali labiau kontroliuoti agent\xc5\xabros veikl\xc4\x85 ir biud\xc5\xbeet\xc4\x85.\n_START_SECTION_\nU\xc5\xbedaviniai\n_START_PARAGRAPH_\nEuropolas\xc2\xa0\xe2\x80\x93 teis\xc4\x97saugos agent\xc5\xabra, atsakinga u\xc5\xbe kriminalin\xc4\x97s \xc5\xbevalgybos duomen\xc5\xb3 mainus ir analiz\xc4\x99. Jo u\xc5\xbeduotis\xc2\xa0\xe2\x80\x93 didinti ES teis\xc4\x97saugos institucij\xc5\xb3 veiklos veiksmingum\xc4\x85 ir gerinti j\xc5\xb3 bendradarbiavim\xc4\x85 u\xc5\xbekertant keli\xc4\x85 sunkiam tarptautiniam nusikalstamumui ir terorizmui bei su jais kovojant ir tokiu b\xc5\xabdu siekti saugesn\xc4\x97s Europos visiems ES pilie\xc4\x8diams.\n_START_SECTION_\nLietuva ir Europolas\n_START_PARAGRAPH_\n2003 m. spalio 30 d. Lietuva pasira\xc5\xa1\xc4\x97 bendradarbiavimo sutart\xc4\xaf su Europos policijos biuru Europolu.'